ຈີນ ສົ່ງນັກໂທດ ສອດແນມ ອາເມຣິກັນ ອອກຈາກປະເທດ
ສານໄດ້ສັ່ງໃຫ້ສົ່ງນາງ ອອກຈາກປະເທດ ໃນວັນອັງຄານທີ່ຜ່ານມາ ຫຼັງຈາກໄດ້ລົງໂທດ ຂັງຄຸກນາງ 3 ປີເຄິ່ງ ສຳລັບການສອດແນມ.
ແມ່ຍິງ ອາເມຣິກັນ ຄົນໜຶ່ງທີ່ຖືກລົງໂທດ ກ່ຽວກັບການສອດແນມໃນຈີນແລະໄດ້ຖືກ ກັກຂັງ ໂດຍບໍ່ມີການດຳເນີນຄະດີ ເປັນເວລາສອງປີໄດ້ ເດີນທາງກັບຄືນ ສະຫະລັດ ແລ້ວ ຫຼັງຈາກສົ່ງນາງອອກຈາກປະເທດ, ອີງຕາມການກ່າວໂດຍສາມີຂອງລາວ ທ້າວ Jeff Gillis ໄດ້ກ່າວໃນຖະແຫຼງການສະບັບໜຶ່ງວ່າ ພັນລະຍາຂອງລາວ, ນາງ Sandy Phan-Gillis ໄດ້ເດີນທາງອອກຈາກ ຈີນ ໃນວັນສຸກທີ່ຜ່ານມາ ແລະ ໄດ້ເດີນ ທາງຮອດນະຄອນ Los Angeles ລັດ ຄາລິຟໍເນຍ ໃນມື້ດຽວກັນ ເຊິ່ງເຫດການດັ່ງ ກ່າວໄດ້ເປັນການກຳຈັດແຫຼ່ງຄວາມເຄັ່ງຕຶງ ລະຫວ່າງ ສະຫະລັດ ແລະຈີນ ໃຫ້ໝົດໄປ ສານໄດ້ສັ່ງໃຫ້ສົ່ງນາງອອກຈາກປະເທດໃນວັນອັງຄານທີ່ຜ່ານມາ ຫຼັງຈາກໄດ້ລົງໂທດ ຂັງຄຸກນາງ 3 ປີເຄິ່ງສຳລັບການສອດແນມ ລັດຖະບານ ຈີນ ບໍ່ໄດ້ໃຫ້ລາຍລະອຽດໃດໆ ກ່ຽວກັບ ການກ່າວໂທດ ແລະ ທະນາຍ ຄວາມຂອງນາງ Phan Gilles ໄດ້ກ່າວຕໍ່ອົງການຂ່າວ Reuters ວ່າ ລາວບໍ່ສາມາດ ໃຫ້ຄຳເຫັນໃດໆ ກ່ຽວກັບ ຄະດີດັ່ງກ່າວ ຍ້ອນວ່າ ມັນປະກອບມີ ສາມີຂອງນາງ Phan Gilles ໄດ້ກ່າວວ່າ ລັດຖະບານ ຈີນ ໄດ້ກ່າວຫາພັນລະຍາຂອງ ລາວ ກ່ຽວກັບ ການເດີນທາງໄປປະເທດຈີນສອງຄັ້ງໃນການສອດແນມເມື່ອປີ 1996 ແລະ ດ້ວຍການຮ່ວມມືກັບອົງການສັນຕິບານກາງ ສະຫະລັດ ຫຼື FBI ເພື່ອຈັບສອດ ແນມ ຈີນ ສອງຄົນຢູ່ໃນ ສະຫະລັດ ແລະ ປ່ຽນພວກເຂົາເຈົ້າ ໃຫ້ກາຍເປັນສອດແນມທີ່ ເຮັດວຽກໃຫ້ ສະຫະລັດ